**1ο ΦΥΛΛΟ ΕΡΓΑΣΙΑΣ: ΜΥΚΗΝΑΪΚΟΣ ΠΟΛΙΤΙΣΜΟΣ**

**Ερωτήσεις Σωστού – Λάθους**

1. Ο Ερίκος Σλήμαν πραγματοποίησε ανασκαφές στις Μυκήνες.
2. Η αποκρυπτογράφηση της γραμμικής Β΄ γραφής πραγματοποιήθηκε από τον J. Champollion.
3. Ο Ε. Σλήμαν αποκρυπτογράφησε τη γραμμική Β ́ γραφή.
4. Η γραμμική Β' ήταν η γραφή που χρησιμοποιήθηκε από ειδικούς γραφείς στα μυκηναϊκά ανάκτορα.
5. Η γραμμική Β΄ γραφή μάς έχει δώσει συνεχή κείμενα με λογοτεχνικό περιεχόμενο.
6. Η αποκρυπτογράφηση της γραμμικής Β΄ γραφής απέδειξε την ελληνικότητα του μυκηναϊκού πολιτισμού.
7. Ανώτατος άρχοντας των Μυκηναϊκών ανακτόρων ήταν ο άνακτας.
8. Ανώτατος άρχοντας ενός μυκηναϊκού ανακτόρου ήταν ο βασιλεύς.
9. Βασιλεύς ονομαζόταν ο επικεφαλής μιας οποιασδήποτε επαγγελματικής ομάδας τη μυκηναϊκή εποχή.
10. Στις πινακίδες της γραμμικής Β΄ γραφής ο τοπικός άρχοντας αναφέρεται ως άνακτας.
11. Οι Μυκηναίοι επεκτάθηκαν μόνο στην ανατολική Μεσόγειο.
12. Στα κέντρα του μυκηναϊκού πολιτισμού κατασκευάστηκαν ανάκτορα με ισχυρή οχύρωση.
13. Η καταστροφή του μυκηναϊκού κόσμου οφείλεται σε επιδρομές των Αιγυπτίων.
14. Οι μυκηναϊκές τοιχογραφίες στην αρχή είχαν δεχτεί μινωϊκή επιρροή.
15. Ο "Θησαυρός του Ατρέως" είναι το σπουδαιότερο δείγμα αρχιτεκτονικής της ομηρικής εποχής.

**Ερώτηση πολλαπλών επιλογών:**

**1.** Η πιο πρώιμη μορφή γραφής της ελληνικής γλώσσας είναι :

α. η γραμμική Β΄ γραφή́.

β. η ελληνική αλφαβητική γραφή.

γ. η ιερογλυφική γραφή.

δ. το φοινικικό αλφάβητο.

**2.** Στα μυκηναϊκά κράτη ανώτατος άρχοντας ήταν:

α. ο βασιλιάς.

β. ο λααγέτας.

γ. ο άναξ.

δ. ο τελεστής.

**3.** Ο άνακτας της μυκηναϊκής εποχής ήταν :

α. διοικητής περιφέρειας.

β. ανώτατος άρχοντας.

γ. ευγενής σε ρόλο ακολούθου.

δ. αρχιτεχνίτης των μυκηναϊκών ανακτόρων.

**4.** Οι λαοί της θάλασσας σχετίζονται με :

α. την ισχυροποίηση της Αιγύπτου.

β. την παρακμή του μυκηναϊκού πολιτισμού.

γ. την καταστροφή του ανακτόρου των Μυκηνών.

δ. την κρίση των ελληνικών πόλεων- κρατών.

**5.** Ένα από τα ενοποιητικά στοιχεία του μυκηναϊκού κόσμου ήταν:

α. οι κοινές θρησκευτικές δοξασίες.

β. η συγκέντρωση των ανακτορικών κέντρων σε ενιαίο γεωγραφικά χώρο.

γ. η οργάνωση ενιαίου κράτους με κεντρική εξουσία.

δ. η ένωσή τους ενάντια στην απειλή που προερχόταν από τους λαούς της θάλασσας*.*

**Ερωτήσεις ανάπτυξης**

1. Ποια ήταν η σημασία της αποκρυπτογράφησης της γραμμικής Β΄ γραφής;
2. Ποια ήταν η οικονομική και κοινωνική οργάνωση του μυκηναϊκού κόσμου;
3. Ποια άποψη έχει διατυπωθεί για την πολιτική οργάνωση του μυκηναϊκού κόσμου και ποιος ήταν ο ανώτατος άρχοντας με βάση τις πληροφορίες της γραμμικής Β΄γραφής;
4. Ποιες σχέσεις ανέπτυξαν οι Μυκηναίοι με τους Φοίνικες και ποιες με τους Χετταίους;
5. Ποια ήταν η σχέση των Μυκηναίων με την Τρωική εκστρατεία;
6. Ποια ήταν η σχέση των λαών της θάλασσας με την παρακμή των Μυκηναίων;
7. Ποια ήταν τα σπουδαιότερα στοιχεία που αποδεικνύουν την πολιτιστική ενότητα του μυκηναϊκού κόσμου;

|  |
| --- |
| **Ορισμοί ιστορικών εννοιών:** μυκηναϊκός πολιτισμός, γραμμική Β΄ γραφή, άνακτας, βασιλεύς, λααγέτας, μέγαρο (μυκηναϊκής εποχής), θολωτοί τάφοι |

**Εντοπισμός – παρατήρηση χάρτη**

Να εντοπίσετε στον χάρτη τα σημεία εξάπλωσης του μυκηναϊκού πολιτισμού:

